ประเทศเพื่อนบ้าน วิพากษ์ตำหนิฟิลิปปินส์ ที่ตรากฏหมายใหม่ ว่ามีอธิปไตยเหนือหมู่เกาะต่างๆ ในทะเลจีนใต้
การที่ฟิลิปปินส์ตรากฎหมายใหม่ ซึ่งอ้างครั้งใหม่ว่าฟิลลิปปินส์มีอธิปไตย เหนือหมู่เกาะต่างๆ ที่พิพาทกันอยู่ในทะเลจีนใต้นั้น ทำให้ประเทศเพ
บรรดาผู้นำของสมาคมอาเซียน และประเทศคู่เจรจารวมทั้งจีนจะมาประชุมสุดยอดประจำปีที่ประเทศไทยในเดือนหน้าคาดว่าการแก้ไขประเด็นเกี่ยวกับเรื่องเขตแดน จะรวมอยู่ในระเบียบวาระของการประชุมสุดยอดนั้นด้วย เมื่อต้นสัปดาห์นี้ จีนส่งเรือลาดตระเวนลำหนึ่งไปยังบริเวณทะเลจีนใต้ซึ่งเป็นการบ่งชี้ให้เห็นอย่างเด่นชัดอีกครั้งหนึ่ง ว่าทำไมทะเลจีนใต้จึงเป็นจุดเดือดแห่งหนึ่งของเอเชีย ประธานาธิบดีฟิลิปปินส์ กลอเรีย อาโรโยลงนามในกฎหมาย Baselines Law อย่างเงียบๆ เมื่อสัปดาห์ที่แล้วแต่ประเทศเพื่อนบ้านต่างวิพากษ์ตำหนิเรื่องนั้น กันอย่างรวดเร็ว และดุเดือดกฎหมายฉบับนั้นระบุว่า ตรงไหนเป็นเขตที่ฟิลิปปินส์ถือว่า เป็นเขตเศรษฐกิจของตนแต่ผู้เดียวและย้ำยืนยัน เรื่องที่ฟิลลิปินส์อ้างสิทธิเหนือหมู่เกาะสแปรตลีย์นั้นอีกครั้งหนึ่ง เวียตนามกล่าวว่า เรื่องนั้นเป็นการละเมิดอธิปไตยของเวียตนามที่มีอยู่เหนือหมู่เกาะเหล่านั้นอย่างร้ายแรงส่วนจีนวิพากษ์ตำหนิว่าคำอ้างของฟิลิปปินส์ไม่ชอบด้วยกฎหมาย และเน้นย้ำว่าจีนมีอำนาจอธิปไตยเหนือหมู่เกาะเหล่านั้นและน่านน้ำที่อยู่ติดกันแบบที่จะปฏิเสธมิได้ เมื่อวันอาทิตย์จีนส่งเรือลาดตระเวณลำหนึ่งไปยังบริเวณดังกล่าวจีนทำเช่นนั้นหลังจากเรือของสหรัฐนาวีลำหนึ่งประจันหน้าคุมเชิงกันกับเรือจีน หลายลำในทะเลจีนใต้จีนอ้างว่า เรือของสหรัฐนาวีเข้าไปในเขตเศรษฐกิจที่จีนถือว่าเป็นของตนแต่ผู้เดียวแต่สหรัฐอ้างว่าเรือลำนั้น อยู่ในบริเวณน่านน้ำระหว่างประเทศ คุณ แซม เบตแมนนักวิเคราะห์ด้านความมั่นคงทางทะเลแห่งคณะวิเทศคดีศึกษาราชารัตนัม ที่สิงค์โปร์กล่าวไว้ตอนนี้ว่า"เมื่อนำเหตุการณ์เหล่านี้มาพิจารณาควบกันไป กับเรื่องการประจันหน้ากันระหว่างเรืออเมริกันและเรือฝ่ายจีนแล้วย่อมแสดงให้เห็นชัดถึงวิสัยเกี่ยวกับการไร้เสถียรภาพทางทะเลในบริเวณดังกล่าวมีหลายประเทศที่สนใจทะเลจีนใต้ ซึ่งเป็นบริเวณที่อ่อนไหวมาก บริเวณที่จีนอ้างว่าเป็นเขตเศรษฐกิจของตนแต่ฝ่ายเดียวในทะเลจีนใต้นั้นเหลื่อมล้ำกับเขตที่เวียตนาม และฟิลิปปินส์อ้างว่าเป็นเขตเศรษฐกิจของตนแต่ผู้เดียวนักวิเคราะห์กล่าวว่าขณะที่การใช้พลังงานเพิ่มขึ้น และแสนยานุภาพทางนาวีของจีนเข้มแข็งขึ้นนักวิเคราะห์กล่าวว่าจีนมีท่าทีว่าจะป้องกันเขตที่จีนอ้างว่า เป็นเขตเศรษฐกิจของตนแต่ผู้เดียวนั้นอย่างเข้มแข็งมากขึ้น ชาติไม่กี่แห่งตามแนวทะเลจีนใต้ มีขีดความสามารถทางทหารทัดเทียมกับของจีน เมื่อดูตามอนุสัญญาเกี่ยวกับกฎหมายทะเลแห่งสหประชาชาติเขตเศรษฐกิจจำเพาะนี้คลุมบริเวณห่างจากฝั่งของประเทศ 370 กิโลเมตรภายในเขตดังกล่าว ประเทศทางชายฝั่งมีสิทธิ์สำรวจและแสวงหาประโยชน์จากทรัพยากรธรรมชาติและมีขอบเขตอำนาจ เหนือหมู่เกาะที่สถาปนาขึ้นมาการวิจัยด้านวิทยาศาสตร์ทางทะเล และการคุ้มครองสิ่งแวดล้อมทางทะเล ส่วนประเทศอื่นๆได้รับอนุญาติให้ประกอบกิจกรรมในเขตดังกล่าว โดยต้องคำนึงถึงสิทธิ และหน้าที่ของประเทศที่อยู่ทางชายฝั่ง แต่ประเทศต่างๆ ตีความเกี่ยวกับเรื่องนี้ไม่เหมือนกัน คุณแซม เบตแมนอธิบายให้ฟังไว้ตอนนี้ว่าข้อโต้เถียงส่วนหนึ่งของจีนก็คือว่าประเทศอื่นเข้ามาทำกิจกรรมในเขตเศรษฐกิจจำเพาะของประเทศทางชายฝั่งซึ่งในกรณีนี้คือสหรัฐมาทำกิจกรรมในเขตเศรษฐกิจจำเพาะของจีน ซึ่งไม่ควรจะมาทำในเขตดังกล่าวของประเทศทางชายฝั่งซึ่งอาจเป็นที่เห็นว่าเป็นผลเสียต่อความมั่นคง และการป้องกันประเทศของประเทศทางชายฝั่งสหรัฐแย้งว่าเรื่องนั้นเป็นที่ยอมรับได้ตามกฎหมายระหว่างประเทศ เหตุการณ์แบบนั้นเน้นให้เห็นถึงความหวาดเกรง ที่มีมานานเกี่ยวกับวิสัยที่อาจเกิดการปะทะกันทางทหารเนื่องจากการขัดแย้งเกี่ยวกับเรื่องเศรษฐกิจจำเพาะนี้ คุณ แซมเบตแมนกล่าวว่ามาตรการสร้างความมั่นใจและการติดต่อเจรจาอเนกภาคีสำคัญต่อการป้องกันมิให้เกิดการเป็นปฏิปักษ์กันทางทะเลใดๆขึ้นในภูมิภาคนั้น เพื่อป้องกันเรื่องดังกล่าวสมาคมประชาชาติเอเชียตะวันออกเฉียงใต้ และจีนลงนามในปฎิญญาว่าด้วยการประพฤติปฏิบัติในทะเลจีนใต้เมื่อปีพุทธศักราช2545 คุณนอร์เบอร์โต กอนซาเลซที่ปรึกษาฝ่ายความมั่นคงแห่งชาติฟิลิปปินส์กล่าวว่า ฟิลิปปินส์มีข้อผูกพันอยู่ตามข้อตกลงฉบับนั้นและควรมาเจรจันเพื่อสลายข้อขัดแย้ง